Coba ceritain soal One Two Three / The Matenrou Show dalam bahasa melayu

One・Two・Three / The Matenrou Show (One・Two・Three / The 摩天楼ショー)  merupakan album single ke-50 dari kumpulan Hello! Project, Morning Musume. Album single ini dipasarkan pada 4 Julai 2012 dibawah label zetima dalam tujuh edisi iaitu edisi terhad A (EPCE-5872～3), edisi terhad B (EPCE-5874), edisi terhad C (EPCE-5875～6), edisi terhad D (EPCE-5877), edisi terhad E (EPCE-5878～9), edisi terhad F (EPCE-5880) dan edisi biasa (EPCE-5881). Single V DVD untuk lagu One・Two・Three (EPBE-5438) pula dipasarkan pada 25 Julai 2012.

Edisi terhad A dan B mengandungi lagu B-side yang dinyanyikan oleh anggota generasi keenam iaitu Michishige Sayumi dan Tanaka Reina sebagai "Morning Musume Rokkies". Edisi terhad C dan D mengandungi lagu B-side yang dinyanyikan oleh anggota generasi kesembilan iaitu Fukumura Mizuki, Ikuta Erina, Sayashi Riho, dan Suzuki Kanon sebagai "Morning Musume Q-ki". Edisi terhad E dan F mengandungi lagu B-side yang dinyanyikan oleh anggota generasi kesepuluh iaitu Iikubo Haruna, Ishida Ayumi, Sato Masaki, dan Kudou Haruka sebagai "Morning Musume Tenkigumi".